عدنان اوکتار

هارون يحيی يا عدنان اوکتار (د فبروري په دوهمه، ۱۹۵۶ کال په انقره کې زېږېدلی) د مهديت دعوه کوونکی دی، د هغه د لقب لومړۍ برخه د موسی عليه السلام د ورور هارون عليه السلام نوم دی او دوهمه برخه یې د یحیی علیه السلام نوم دی چې تر عيسی عليه السلام دمخه راغلی وو او د عيسی عليه السلام د راتګ زېری يې خلک ته ورکړی وو.

عدنان اوکتار په ۱۹۹۰ زېږيز کال کې د ساينسي څېړنو مؤسسې "Bau" بنسټ کېښود. Harrison, Peter (2010). The Cambridge Companion to Science and Religion. Cambridge: Cambridge University Press. p. 141. . هغه ډېر کتابونه ليکلي او خپاره کړي دي. په ايران کې د ده ګڼ شمېر کتابونه ژباړل شوي او خپاره شوي دي چې د لوستونکو د تود هرکلي سره مخامخ شوي دي  خو په دې وروستيو کلونو کې تورکي حکومت هغه د فريميسن غړی، دوکه باز، له دين بې لارې او د مهدويت درواغجن مدعي معرفي کړی دی.  نوموړی د ۲۰۱۷ کال د جولای په ۲۱ د تورکیې حکومت د جنسي تېري په تور نیولی و.  د ۲۰۲۱ کال د جنورۍ په ۱۲مه، تورکي حکومت هغه د جرمي سازمان په جوړولو، د ماشومانو د جنسي ځورونې، ځورونې، د کم عمره ماشومانو د تښتولو، باج اخيستنې، غیر قانوني زنداني کولو، جاسوسۍ، درغلۍ او جعل کولو په تور په ۱۰۷۵ کاله بند محکوم شو.  

 کتابونه 
هارون يحيی ګڼ شمېر کتابونه ليکلي دي، چې زياتره يې له اسلام سره د غيرمسلمو آشنا کول دي. هغه کتابونه چې د ساینس په اړه یې لیکلي دي تر ډېره یې موخه د تکامل، ماديزم او الحاد ردول دي. هغه په دې باور دی چې تکامل د خدای شتون او اخلاقي ارزښتونه تر پوښتنې لاندې راوستل د ماديزم او کمونیزم د ودې لامل کیږي. Numbers, Ronald (2009).  عدنان اوکتار په دې باور دی چې ډاروینیزم  په حقيقت کې د نژاد پرستۍ، نازیزم، کمونیزم او تروریزم زېږوونکی دی. دا د هغه استدلال دی چې په تورکیه کې د ۱۹۸۰ زېږديز څخه دمخه د شرایطو پر بنسټ ولاړ دی، چې په تورکیه کې کمونیستي کتاب پلورنځیو د مارکس کتابونو پېرودونکو ته د ډاروین کتابونه وېشل پيل کړل. "Reuters: Turks: Atheism Is the 'Root of Terrorism'".  په تورکیه کې د عدنان اوکتار د کتابونو د بریالیتوب لامل د چاپ شوي کاغذ خورا لوړ کیفیت او په دې کتابونو کې د رنګونو او انځورونو خورا لوړه شمېره ده. Ortega, Tony.  د هغه ډېری کتابونه په خورا لوړ کیفیت لرونکو کاغذونو کې جوړ شوي او له اېنټرنیټ څخه وړیا ډاونلوډ کېدی شي. په اصل کې دا ټول کتابونه د ده خپلې لیکنې نه دي بلکې د نورو خلکو ليکنې هم پکې شاملې دي چې يا هغوی د ده نامه ته راجع کړي او يا دا چې ده په خپل نامه خپاره کړي دي.

 د تخلیق اتلس 
د تخلیق د اتلس لومړی ټوک په ۲۰۰۶ کې خپور شو، او دویم او دریم ټوک په ۲۰۰۷ کې خپور شو. د دې کتاب پلنوالی ۱۱ انچه او اوږدوالی یې ۱۷ انچه دی او وزن یې شاوخوا ۶ کیلوګرامه دی چې له ۸۰۰ څخه زیات تیلي رنګه پاڼې لری. د نیویارک ټایمز په وینا، دا کتاب شاید د ډاروین د تکامل د تیورۍ په وړاندې ترټولو لوی او خورا ښکلی کتاب وي. د دې کتاب لسګونه زره نسخې په اروپا او امریکا کې ښوونځیو، پوهنتونونو او څېړنیزو مرکزونو ته وړیا لېږل شوې دي. "In the beginning".  د کالیفورنیا پوهنتون پروفیسور کیون پیډن وايي هغه خلک چې کتاب یې ترلاسه کړی د چاپ اندازه او کیفیت او د سطحې مینځپانګې له امله حیران شوي. د دغه کتاب له لوستلو وروسته د هالنډ د اوترخت پوهنتون د بیولوژي څانګې ښوونکي پروفیسور ګیډن دیونګ دغه کتاب بې ګټې او مسخره بللی دی. "PZ Myers, "Well fly fishing is a science"". 

 د سازش تیوري 
عدنان اوکتار د توطئې څو نظریاتو ته وده ورکوي. هغه په ۱۹۸۶ کال کې د یهودیت او فري میسنري په کتاب کې وویل چې په تورکیه کې د یهودانو او فري میسنانو اصلي دنده د تورکیې د خلکو د دین، اخلاقو او دیني ارزښتونو له منځه وړل وو ترڅو د ترکیې خلک په څارویو بدل کړي. "Life Story Of Adnan Oktar".  هغه وايي چې يهودانو او فريميسنانو په تورکي ټولنه کې مادي رويې، تکامل، غير اخلاقي او د مذهب ضد طرز ژوند خپور کړی دی. د عدنان اوکتار په وینا، فري میسنري د هغه څه معمار دی چې په نړۍ کې پېښیږي، په مادي فلسفه تکیه کوي. د هغه په وینا، تکامل د آزادۍ دسیسه ده. "Harun Yahya". 

 د هولوکاسټ انکار او تایید 
په ۱۹۹۶ کې، هغه خپل لومړی کتاب، د هولوکاسټ فریب خپور کړ. کتاب ادعا کوي چې هولوکاسټ په حقیقت کې د جګړې په جریان کې د ټایفس ناروغۍ له امله د څو یهودانو مړینه وه چې تر جګړې وروسته د المان د ماتې او قحطۍ له کبله پېښه شوه. Steinvorth, Daniel (23 September 2008).  بدري بای کام په دې کتاب نیوکه  کړې او په یوه مقاله کې يې د هغه په وړاندې شکایت کړی دی. په محکمه کې معلومه شوه چې د دې کتاب لیکوال عدنان اوکتار دی چې د هارون یحیی تر مستعار نامه لاندې ليکنې کوي. "AXT 1996 report on antisemitism in Turkey". 

 محکمه 
په ۱۹۹۱ زېږديز کال کې، عدنان اوکتار د کوکاین درلودلو په تور ونیول شو. Ronald L. Numbers (2006).  په ۱۹۹۹ کې، د پوهنتون څو پروفیسورانو چې د هغه لخوا ګواښل شوي او ځورول شوي و، د هغه په وړاندې دعوه وکړه او  ۴,۰۰۰ ډالر تاوان یې ترلاسه کړ. Ortega, Tony.  په ۱۹۹۹ زېږديز کې، عدنان اوکتار د یو جرم د ترسره کولو په هدف د ګواښ کولو او تنظیم کولو په تور ونیول شو. Grove, Thomas (9 May 2008).  د هغه له تورونو څخه یو دا و چې هغه د شتمنو کورنیو د ځوانانو د راجلبولو لپاره له ځوانو نجونو څخه کار اخیستی و، چې له ځوانانو سره یې ژمنه کړې وه چې د ده په غونډو کې د ګډون په بدل کې به له دغو نجونو سره جنسي اړیکې ټینګوي. "Sex, Flies and Videotapes: the secret lives of Harun Yahya". 

 سرچینې 

 هارون یحیی ویب پاڼه
 د هارون یحیی ویډیو 
 په ترکیه کې د یوې مذهبي ډلې مشر د جنسي ځورونې په تور نیول شوی دی. د بي بي سي فارسي وېبپاڼه
 په تركيه كې د هارون يحيى او د هغه د پلويانو نيول. د ایران محصلینو خبري اژانس
 راځئ چې عدنان اختر ښه وپیژنو. د ابنا خبري آژانس
وېشنيزه:1956 زېږېدنې